_______________________________________________
** Håndtering af årsrejseforsikring (5 stjerner) **

Jeg havde i sommers, for første gang, brug for min forsikring på årsrejse.

Jeg er typen, der stort set aldrig bliver mere syg end en forkølelse når vi rammer vinteren. Dog mens jeg var på sommerferie i Tyrkiet, og kørte i bus, følte jeg mig pludselig lidt svimmel og utilpas. Efter noget tid kastede jeg op i bussen efterfulgt af en stærk fornemmelse af at skulle på toilettet. Det lykkedes heldigvis for bussen at holde ind til siden ved et toilet.

Vi fortsatte turen videre til endedestinationen, hvor det simpelthen blev ved, i form af diarre. Der var snak om, at der kunne have været noget virus i omløb, så der blev talt om, at vi skulle få mig til en læge.

Jeg kom i tanke om, at jeg jo har forsikring og det var værd at ringe til Trygs alarmcentral og forklare min situation.

Jeg blev mødt af en venlig kvinde, der straks vejledte mig, hvad der skulle ske, efter at have spurgt ind til mine symptomer.

Jeg blev bedt om, at tage til et nærliggende privathospital (der viste sig, at være et af de dyreste privathospitaler i Izmir), og blev beroliget med, at de nok skulle sørge for at alt blev klaret. Det var jeg glad for at høre.

Da vi ankom, blev der taget imod mig og spurgt ind til min forsikring. Dem, som tog imod mig på hospitalet, talte ikke engelsk. Min forlovede, der taler tyrkisk, kunne heldigvis stå for kommunikationen.

De nægtede først at tage imod mig, fordi de aldrig havde hørt om 'Tryg' før, og bad mig faktisk om, at finde et andet hospital. Jeg ringede til Tryg og forklarede mig, hvorefter jeg blev om ikke at underskrive noget, og vente på at jeg blev ringet op nogle minutter efter.

Efter 20-25 minutter, havde Tryg fået en tyrisk talende kontaktperson til at forklare dem præcis hvad det var, og hospitalet mente, at der kun ville blive dækket 50%. Hvilket jo ikke kunne passe.

Jeg talte igen med Tryg, som ville tage sig af det, og det gjorde de. Det viste sig, at jeg hos hospitalet ikke skulle have fortalt at min forsikring hedder 'Tryg' men nævnt 'Eurocross', fordi det var åbenbart det, som de kunne finde mit navn osv. på. Da de fandt det, og Trygs kontaktperson havde fortalt dem, at nu skulle de altså se at få gjort noget ved det, så blev det også gjort.

Ovenstående 'modgang' er på ingen måde Trygs skyld, det er udelukkende Hospitalet, som ikke var behjælpelige nok. Tryg gjorde et super stykke arbejde, så hurtigt det kunne - OG jeg fik den behandling skulle, hvor der blev konstateret madforgiftning. Jeg fik en masse medicin og piller, hvor jeg lå syg i to dage derefter, med opkast, diarre, feber og absolut ingen appetit. Jeg nåede lige akkurat at blive 'OK' nok, til at kunne rejse hjem, hvor jeg fortsatte med medcinen og blev helt rask.

Jeg vil gerne rose Tryg, da årsrejseforsikringen sparede mig for at skulle have betalt flere tusinde kroner for behandling, og det har givet mig tillid til den del af min forsikring.

Det ovenstående vil jeg gerne give 5 stjerner for. Jeg følte hele vejen igennem, at der blev taget hånd om mig. Tryg ville endda dække mit telefonopkald og selv-betalt medicin. Var superglad for, at jeg fik den hjælp jeg gjorde! Det hele værd!
_______________________________________________
** Kundecenterhåndtering ved nyt tilbud (4 stjerner)**

Grunden til de fire stjerner skyldes, at der ved indhentning af priser på  youngliving med indbo, årsrejse of ulykkesforsikring har været meget forvirring. Først får jeg af en mandlig kollega, meget engageret og åben, hos Tryg af vide, at han godt kan fjerne betalingsgebyr/PBS-gebyr, og lade mig betale månedligt, så får jeg en samlet pris for mig alene, som jeg synes lød fornuftig. Jeg ringer lidt efter for at sige, at jeg er interesseret i tilbudet, men får af vide af den selv samme person, at han ikke kan tale mere med mig, og det kun kan være hos min bankmand fra Nordea, resten skal klares. Denne gang lød han optaget, uengageret og også lidt irriteret med mangel på overskud. Lidt overraskende, men OK. Jeg bliver stillet videre, hvor vi taler om det, der er blevet mig fortalt. Det viser sig så bagefter, at det ikke kan lade sig gøre at fjerne eventuelle betalingsgebyr ved månedlig betaling, så hun vil stille mig retur, så det kunne blive klaret.

Da jeg kommer retur, bliver det undskyldt af en venlig kvinde, og jeg accepterer at det bare må være en menneskelig fejl, fair nok. Jeg får så af vide, at der ligger et tilbud til mig, som faktisk er til en lavere pris end den, som den forudgående medarbejder hos Tryg fortalte. Det har jeg jo selvfølgelig interesse i, og den har de samme dækninger, som jeg har efterspurgt tidligere. Perfekt. Jeg skal dog lige undersøge med et andet forsikringsselskab, som også har et godt tilbud til mig liggende, der er igennem min fagforening. Jeg får tilsendt diverse betingelser, så jeg kan sætte dem op imod hinanden.

Da jeg i dag vender retur, til Tryg på kundeservicelinjen, får jeg igen af vide, at jeg ikke kan tale med dem, men kun banken. Så jeg bliver stillet om. Her får jeg nu af vide, at den pris jeg blev tilbudt til en lavere pris, mangler det punkt i 'youngliving'-pakken, der hedder 'More Travel', hvilket jeg havde bedt om at få med. Så prisen stiger faktisk igen, for at få det på, og er endt lige så dyrt som det startede med.. Jeg blev meget forvirret, over at prisen ændrer sig, alt efter hvem jeg taler med, da der åbenbart ikke er lyttet helt til, hvad jeg vil have på min dækning.

En meget ærlig Tryg-ansat tilbød mig, at se på det tilbud, jeg har fået fra det andet forsikringsselskab, og fortalte mig, at den dækning jeg har fået tilbud på fra det andet selskab faktisk ser fornuftig ud, og da der er mellem 1200-2500 kroner at spare mig for om året (pga. min fagforening) så synes hun ikke, at det var en dum ide at tage imod det - OG jeg var altid meget velkommen til at komme retur, hvis jeg ikke føler mig tilpas hos det andet selskab.

Jeg vil gerne føle mig ordentligt dækket, og vide, at jeg får den hjælp jeg skal bruge, og den tak skal I have hos Tryg for min årsrejse. Den var det absolut værd, og selvom jeg aldrig har haft brug for det før den ene gang, er jeg enormt glad for, at jeg havde jer, da jeg den ene gang havde brug for det. Tak for den gode service!

Jeg må indrømme, at mange ting i livet gør, at jeg muligvis må ændre forsikringsselskab, desværre, udelukkende grundet økonomi, da jeg skal tænke nogle år frem. Det er ærgeligt, da jeg har været tilfreds med hele jeres håndtering overall. I kan roligt stole på, at hvis jeg skifter fagforening, så mine rabatpriser forsvinder, og de bare er tilnærmelsesvis jeres, så kommer jeg direkte tilbage.

Blandt andet, at jeg der kan betale hver måned, uden nogle gebyrer eller merpriser - det kommer ud over tilbudet, der i forvejen er billigere..
_______________________________________________
** Afsluttende: **

Jeg havde håbet, at I kunne matche prisen, bare mere tilnærmelsesvis, så jeg kunne beholde jer. Det I tilbyder, er allerede billigt, det ved jeg godt, men at spare mellem 1200-2500 på et år, er for en ung person stadig nogle penge, som er værd at tage med. Jeg hører gerne fra jer, hvis det kan lade sig gøre, da jeg fik en fornemmelse for, hvad man får hos jer - og det er kun positivt! Så når det ikke udelukkende kommer an på økonomien længere, så bliver I helt sikkert valget, uden tøven. Stor ros herfra!

Det skal igen siges at: Selvom der 'kun' er valgt fire stjerner, så får jeres håndtering af min situation i sommers 'FEM-stjerner'! Jeg kan varmt anbefale andre at vælge Tryg, til netop det aspekt (baseret på egen erfaring).